Il-Ministru tal-Ambjent Leo Brincat, ippreżenta libell kontra l-ġurnal in-Nazzjon u l-Editur tagħha Nathaniel Attard, dwar artikolu li deher fuq l-istess ġurnal  li deher nhar l-Erbgħa. F’dan l-artiklu ngħad li l-Ministru Brincat nefaq xejn inqas minn €1 miljun f’titjiriet f’19-il xahar. Il-Ministru Brincat qal li l-allegazzjonijiet li saru fl-aritklu huma malafamanti, libellużi, u jirrappreżentaw fatti li m’humiex veri. Il-Ministru kompla jgħid li tali allegazzjonijiet huma intiżi biex itellfu jew inaqqsu r-reputazzjoni tiegħu. Il-libell ġie iffirmat mill-Avukat Aron Mifsud Bonnici.